Stačioji plaušabudė
Stačioji plaušabudė (Inocybe rimosa) – plaušabudžių (Inocybe) genties grybų rūšis. Vaisiakūniai smulkūs. Kepurėlė 3-5 cm skersmens, Iš pradžių kūgiška, vėliau paplokščia, su gūbreliu, plaušuota, suskeldėjusi, rusvai geltona, pilkai geltona, geltonai ruda. Lakšteliai pilki, vėliau pilkai rudi, pakraščiai šviesesni. Kotas 4-8 cm ilgio, 0,5-2,5 cm storio, kietas, pilkai rusvas, plaušuotas, prie kepurėlės taškuotas, vienodo storumo. Trama balta, plona, nemalonaus kvapo. Auga liepos–rugsėjo mėnesiais miškuose, parkuose, soduose, dažniausiai pavieniui, kartais grupėmis. Nuodinga. Turi muskarino.